สำนักข่าวบลูมเบิร์ก (Bloomberg) รายงานวันนี้ (2 ต.ค.66) ว่า “ราคาช็อกโกแลตโลก” มีแนวโน้มแพงขึ้น หากการเก็บเกี่ยวโกโก้ระลอกใหม่ของแอฟริกาตะวันตกไม่เป็นไปตามคาด โดยในปี 2565 ราคาโกโก้ปรับตัวสูงขึ้นประมาณ 47% เนื่องจากความกังวลว่าสภาพอากาศ และโรคพืชส่งผลกระทบต่อภาคการผลิตโกโก้ในภูมิภาคดังกล่าว ซึ่งคิดเป็น 2 ใน 3 ของการผลิตทั่วโลก ทั้งหมดหมายความว่า “อัตราเงินเฟ้อ” อาจยังคงอยู่ แม้ว่าแรงกดดันด้านต้นทุนสำหรับอาหารในวงกว้างจะผ่อนคลายลงก็ตาม ทั้งนี้ ที่ผ่านมา ผู้ผลิตช็อกโกแลตชั้นนำ เช่น Hershey Co. และ Lindt & Spruengli AG เตือนว่า มีความเป็นไปได้ที่ราคาช็อกโกแลตจะปรับขึ้นอีก และมีสัญญาณว่าสินค้าที่มีราคาแพงขึ้นนี้กำลังส่งผลกระทบต่อความต้องการจากยุโรป ไปยังตลาดที่มีการเติบโตที่สำคัญอย่างเอเชีย อ้างอิง พิสูจน์อักษร….สุรีย์  ศิลาวงษ์
See Details: ‘ช็อกโกแลตโลก’ ส่อแพงขึ้น หลังการเก็บเกี่ยว 'โกโก้' ในแอฟริกาตะวันตกป่วน